Unità miłitare navałe

__HIDDENCAT__


Par unità miłitare navałe se intende sia ła sìnguła nave sia un grupo de nave, omozènee, cofà par ezénpio na scuadreja de caciatorpediniere, o dezomozènee cofà na task force, soto i comandi de un ufisałe superiore o merajo.
Le unità miłitari navałi łe ga avesto un'evołusion orgànega pì lenta de łe unità miłitari terestri, tutavia łe lìnee de desviłupo łe ze stae anàłoghe, detae prinsipalmente dai progresi de ła tecnołozia miłitare.

Sta tecnołozia cuà ła se ga evolvesta de paro-paso coi materiałi e ła cultura de ła navegasion, che ła ga dato a l'omo el mezo par móvarse rapidamente e economegamente inte łe longhe distanse e, cofà che ocore oncora oncó, tante de łe evołusion tècneghe łe zera stae orizenae in funsion de łe ezijense miłitari. De refleso ła se ga evolvesta l'organizasion, sia inte l'interior de ła sìnguła inbarcasion sia inte el rełasionar in magnera eficase grupi de inbarcasion, omozenei o dezomozènei, traerso de ła creasion de scuadre, armade navałi e speciałizasion de ómani e mezi.

A ła dòpara de ła forsa muscołare cofà mezo de propulsion ła ghe ga fato dopo sostitusion ła dòpara de ła forsa del vento, par ła cuała łe ze stae fate màchine asè conplese, naseste da łe ezijense ligae al vołer na navegasion che ła permetese de navegar co potensiałe ofensivo. Inte-ła-fin, el motore mecànego el ga permetesto de desbołognarse-via da ła forsa del vento e de crear mezi che i podese ndar anca soto de ła superfise, anca co ła dòpara de l'enerzia nucleare.
Descrision
Inte el atuałe perìodo el va vanti el dòparo de łe forse navałi cofà task force, che łe połe vegner reduzeste par oparasion de controło inte i ponti pì intaresanti del comèrcio marìtemo.


Le unità navałi militari in servìsio i połe vegner resumesti in trè categorie:
 unità de superfise: portaèrei, incrozatori, caciatorpediniere, fregae, corvete, patujatori, caciamine, nave anfìbie.
 unità subàcuee: SSBN, SSGN, SSN, SSK.
 unità de suporto: navi par provizonamento, nave lozìsteghe, nave idrogràfeghe e oseanogràfeghe, remorchiadori, nave spia, nave scoła, nave ospeałe, etc.

 Nave de superfise 
Le tendense navałi atuali łe va verso a na redusion de he dimension de łe nave (co ła ecesion de łe portaèrei): Łe nave pì grande in servìsio inte el dì de uncó i ze i incrozadori, dei cuałi no se ghene prevede ła costrusion de nove clase, parché inte el dì de uncó, ła potensa de ła nave no ła ze pì ligada a łe so dimension e ghe ze na difarensa rispeto a łe vece nave armade solché de canoni. I mìsiłi uncó i ciapa manco spàsio e i ze boni de far dani pì grandi. Ghe ze un ingrandamento de łe dimension dei caciatorpedinieri e de łe fregae, ste ùlteme de fato łe vien sgrandie par ła necesità che łe ga da poder soravìvar a un mìsiłe.

 Unità subàcuee 
Inte łe unità subàcuee, inte el canpo dei SSN catemo ła clase pì numaroza inte ła statunitensa Los Angeles e la nova clase Virginia. le ruse Akula e Severodvinsk e la britànega clase Trafalgar, tute belché sora ai 5000 de tonełajo.

 Orgànega 
 Nome unità Tipo de nave Nùmaro de nave Comandante Marina miłitare Tute łe nave Pì de 2 flote Merajo de ła flota o Merajo (OF-9) Flota Tute le nave de na rejon Pì de 2 task forces Merajo (OF-9) o Vicemerajo (OF-8) Task force Tute le grande nave de na tipołozia Pì de 2 task groups Vicemerajo (OF-8) Task group Un grupo de nave conplementari Pì de 2 task units o scuadroni Retromerajo (OF-7) Task unit o Scuadron De sòłito capital ships Un ceo nùmaro de nave Retromerajo (OF-6) o Comodoro (OF-6) o Merajo de floteja (OF-6) Task unit o Floteja De sòłito no capital ships Un ceo nùmaro de nave simiłari e de l'istesa sorte Retromerajo (OF-6) o Comodoro (OF-6) o Merajo de floteja (OF-6) Task element Na nave sìnguła Na nave Capitan (OF-5) o Comandante (OF-4)

 Notasion 

Altri projeti

 Linganbi foresti 

Categoria:Unità miłitari par tipo